DIGI ไตรมาส 2/61 ขาดทุนเพิ่มกว่า 3 เท่าตัว หลังค่าใช้จ่าย-ต้นทุนพุ่ง
DIGI ไตรมาส 2/61 ขาดทุนเพิ่มกว่า 3 เท่าตัว มาที่ 164.23 ลบ. จากปีก่อนขาดทุน 35.28 ลบ. หลังค่าใช้จ่าย-ต้นทุนพุ่ง ส่วน 6 เดือนแรกขาดทุน 203.83 ลบ. เพิ่มเกือบ 2 เท่าตัว จากปีก่อนขาดทุน 69.96 ลบ.
15 ส.ค. 2561

บริษัท ดิจิตอลเทค แพลนเน็ต จำกัด (มหาชน) หรือ DIGI รายงานผลการดำเนินงานไตรมาส 2/61 สิ้นสุดวันที่ 30 มิ.ย.61 ดังนี้

ทั้งนี้ผลการดำเนินงานในไตรมาสดังกล่าวมีผลขาดทุนเพิ่มขึ้น เนื่องจากบริษัทมีค่าใช้จ่ายในการบริหารจำนวน 135.11 ล้านบาท เพิ่มขึ้นจากช่วงเดียวกันของปีก่อนจำนวน 122.76 ล้านบาท หรือเพิ่มขึ้นร้อยละ 993.96 ซึ่งเกิดจากขาดทุนจากการตีราคาคอนโดมิเนียมซื้อมาเพื่อขาย ซึ่งส่วนใหญ่มาจากค่าใช้จ่ายในการโอนคอนโดมิเนียมโครงการ ABOVE Sukhumvit 39 จำนวน 47.19 ล้านบาท
รวมทั้งค่าใช้จ่ายที่เกิดจากการจ่ายโดยใช้หุ้นเป็นเกณฑ์เป็นจำนวน 61.16 ล้านบาท ซึ่งเกิดจากการเปลี่ยนแปลงโครงสร้างผู้ถือหุ้นของบริษัทในช่วงเดือนมีนาคม 2561 จำนวน 31.61 ล้านบาท และในช่วงเดือนพฤษภาคม 2561 จำนวน 29.55 ล้านบาท